Bryggedans for alle
2019-09-15 13:00 - 16:00, 2019-09-08 13:00 - 16:00, 2019-09-01 13:00 - 16:00 (Europe/Oslo) | SALT, Langkaia 1, Oslo, Oslo, 0150, Norway
GRATIS BRYGGEDANS FOR ALLE
BLS (Bygdelagsamskipnaden) er invitert av SALT (salted.no) til Bryggedans.
Dette er søndagene 1., 8. og 15. september.
Sted: Langkaia vis à vis Operaen i Oslo
Det blir både gammeldans, noe bygdedans og norsk folketango.
Søndag 1. september er det folkedans og tango. 8. september er også tango. 15. september er det mer folketango. Alle dagene er vi avhengige av mange dansere til å fylle gulvet (ca. 60m2) og veksle på med å danse.
I tilfelle regn danser vi under tak.
Velkommen til hyggelige og sosiale dager med gratis bryggedans i frisk sjøluft!

Grunnkurs vals, reinlender, polka og turdans
2019-09-11 18:00 - 19:30, 2019-09-04 18:00 - 19:30 | Nordahl Bruns gate 22, Nordahl Bruns gate 22, Oslo, 0165, Norway
Hei bli med da, nytt grunnkurs i
DANS
Vals, reinlender, polka,
turdans
Symra arrangerer kurs kl 18.00 – 19.30 (onsdager fra 4.9. til 25.9.2019).
Første gang onsdag 4. sep 2019 kl 18.00 i Storsalen,
Nordahl Brunsgt. 22, Oslo.
Påmelding og info 915 23 192. Også påmelding ved frammøte.
symra.org
Pris kr. 300 for hele kurset. Halv pris for studenter/skoleelever, medlemmer går gratis. VIPPS 15164. Konto 0536 42 59354
Dyktige musikere, god instruktør og dansere fra Symra vil hjelpe til på kurset.
Velkommen single, par og vennegrupper til gode danseopplevelser.
Arr. Folkedanslaget Symra

Søndagsdans i BLS
2019-09-08 18:00 - 22:30, 2019-09-01 18:00 - 22:30 | Nordahl Bruns gate 22, Nordahl Bruns gate 22, Oslo, 0165, Norway
Høsten blir fylt av herlig søndagsdans, og her er programmet!
Minikursene starter i Halli 18:00, og varer til 19:30. Så snart minikurset er ferdig, kommer det en gruppe eller et spelemannslag og spiller opp til dans i Storsalen frem til 22:30. Alle er velkomne!

Dato
Teknisk arrangør / Gruppe/spelemannslag
Minikurs

September ’19

01
Folkedansnemnda / Eiker Spellemannslag
Norsk tango

08.
Hordaringen / Østerdølenes Spellmannslag
Rørospols

15.
Symra /Symradern og Att og Fram
Fransese

22.
Hallinglaget / Bærum Spellemannslag
Hallingspringar

29.
Sogn og Fjordaneringen / Golaget
Bodapolska

Oktober ’19

06.
Valdreslaget / De Frilynde
Folkeswing

13.
Numedalslaget / Farande Fant
Folkeswing

20.
Hordaringen / Fanteladdene
Finnskogspols

27.
SF-ringen / Dølalæte
Bingsjöpolska

November. ’19

03.
Oslo Songdanslag / Tonje og Stein Magne
Folkeleg menuett

10.
Symra / Steinsgårdskroken
Nokon kjem til å kome

17.
SF-ringen / Bærum Spellemannslag
Bodapolska

24.
Symra / Farande Fant
Samværsdans

Desember ’19

01.
Hordaringen / Elise T med venner
Springleik

08.
Folkedansnemnda / Østerdølenes Spellmannslag

Bilde: Marcin Klonowicz

Hytteleik | Hundreleik
2019-08-23 - 2019-08-25 | Bondehytta, Ørfiske, Hakadal, 1482, Norway
23.-25. august blir det festdag på Bondehytta med natursti, leikiade, dans, grill og moro for heile familien. Det er fritt fram om ein ønskjer å vere med heile helga, eller berre kome opp på sjølve festdagen på laurdag.
For dei som vil vert det felles avreise fredag kl. 17.42 frå Oslo S. For dei som berre vil vere med laurdag eller laurdag til sundag er det felles avreise frå Oslo S kl. 09.42. Heimreise på så sundag vert ca. 13.30, eller når ein sjølv ønskjer å ta turen ned att.
Av aktivitetar kan me skilte med tradisjonell moro som natursti, leikiade, stikkball, bading og crokket. I femtida blir det festmiddag med påfølgjande dans, hytteleiker og premie- og prisutdeling.
Om du ønskjer å overnatte må dette meldast om på førehand (påmeldingsskjema kjem etterkvart!), og du må hugse å ta med sovepose.
For å betale for mat og overnatting o.l. vil det koste ca. 100 kroner for medlemmar av Leikarringen.

Toraderspilling
2019-08-21 17:00 - 21:30 | Blåsalen, Nordahl Brunsgate 22, Oslo, 0165, Norway
Seks kursdager hvert halvår.
Denne høsten er kursdagene 21.8, 4.9, 2.10, 16.10, 27.11 og 11.12

Søndagsdans - Dølalæte & stildans
2019-04-28 18:00 - 22:30 | Norge
To lange uker uten søndagsdans på grunn av påsken gjør nok at de fleste gleder seg stort til vi kommer i gang igjen 28. april. Det hele begynner med et minikurs i stildans mellom 18:00 og 19:30 i Halli. Etter det kommer fantastiske Dølalæte for å spille for oss i Storsalen. De skal spille mellom 19:30 og 22:30. Velkommen!

Dølalæte er en femlo: Hans Sandum (fele), Eilev Øverbø (trekkspill), Terje Rusten (trekkspill), Gro Visdal (kontrabass) og Odd Nesje (gitar). De har røtter i Gudbrandsdalen, og spesialiserer seg på å spille til dans. Det blir nok som alltid mye gammeldans denne søndagen, for det stortrives de med å spille. De spiller faktisk stadig vekk på landsfestivalen i gammeldans, og vi kan gratulere med mange gode plasseringer!
Pris: Ordinær 130,- Student 80,-

Søndagsdans - Østerdølenes Spellmannslag og Bodapolska
2019-02-17 18:00 - 22:45 | Norge
Vi ønsker alle velkommen igjen til en herlig søndagsdans i Nordahl Bruns gate 22 den 17. februar! Vi starter med et minikurs i Bodapolska i Halli mellom 18:00 og 19:30, og fortsetter umiddelbart med herlige snurrer til Østerdølenes Spellmannslag frem til 22:45.
Østerdølenes Spellmannslag ble stiftet i 1977. De holder til i Oslo, men de fleste av medlemmene skal angivelig være fra Østerdalen. Slåtter fra Østerdalen er selvfølgelig deres favoritter, og da trenger man ikke en gang å spørre om de har tenkt til å spille en Rørospols eller førti! De trives i kappleiksteten, og setter spilleglede på dagsordenen. Velkommen!

Pris:
Ordinær 130,-
Student 80,-
